text: Borgere klar til at forsvare Billund Lufthavn
  08 juli 2015 kl. 10.47
  En Facebook gruppe der har til formål at forsvare den lokale lufthavn er blevet oprettet og har på kort tid fået knap 200 medlemmer.
  En ny facebook-gruppe til forsvar for Billund Lufthavn har set dagens lys. Bag gruppen, der i skrivende stund har 192 medlemmer, står Jan Juul Hansen fra Billund.
  Det fortæller Billundonline.dk i dag.
  Stifteren af gruppen er ifølge sin egen beskrivelse af gruppen træt af, at fagbevægelsen har fået så meget magt, at det kvæler det gode danske købmandskab.
  -Denne gang er det ikke en lille restaurant, som det til dels lykkedes dem at kvæle, men nu skal vores egen lufthavn i Billund / RyanAir også trues af en flok faneviftende bedrevidende fagforeningsfolk, skriver gruppestifteren.
  Jan Juul Hansen skriver desuden at fagforeningerne blot skal vide at en flok i Billund flere end de aner ikke gider finde sig i sådan noget.
  -Så hvis 3F eller andre fagforeninger har til sinde at starte noget, der ligner blokade i vores lufthavn, ja så kommer de til at hilse på os samme sted, slutter Jan Juul Hansen.
  Facebookgruppen hedder "Billund Lufthavn Vores Lufthavn Vores Valg"
   - Se Facebookgruppen her
  